b'\n_START_ARTICLE_\nIntranett\n_START_SECTION_\nBedriftens interne nettverk\n_START_PARAGRAPH_\nIntranett kan referere til bedriftens interne nettverk, det vil si sammenknytningen av datamaskiner, servere og andre ressurser i bedriften. Intranett bruker samme teknologi som Internett, og vanligvis er intranettet koblet til Internett via en ruter og beskyttet av en brannmur._NEWLINE_Noen ganger best\xc3\xa5r et intranett av kun ett lokalnettverk. Bedriftens interne nettverk kan ogs\xc3\xa5 best\xc3\xa5 av flere lokalnettverk som er koblet sammen via VPN, for eksempel n\xc3\xa5r man har flere kontorer, eller man har bedriftens servere i et driftssenter i stedet for i kontorlokalene. Ved \xc3\xa5 bruke VPN kan ogs\xc3\xa5 ansatte koble seg p\xc3\xa5 dette interne nettverket.'